
Z A P I S N I K

s 19. sjednice Vijeća Gradske četvrti Sesvete, održane 22. prosinca 2022 ., s početkom u 18:15 sati u Gradskoj četvrti Sesvete – Plava dvorana, Trg Dragutina Domjanića 6, Sesvete.

Nazočni članovi Vijeća Gradske četvrti Sesvete:

Vinko Batinić, Marko Brkić, Petar Bajan, Željko Blažinović, Nives Curić, Ivan Dokša, Damir Grgić, Željko Grbavac, Zorica Gregurić, Mihaela Husić, Stjepan Kezerić, Ivan Krivačić, Matija Kralj, Magdalena Kozarić Špoljarić, Vedran Ledinščić, Vladimir Marić, Ivana Vladimira Petric, Damir Pigac, Katarina Petrović. 

Nazočni radno i gosti:
- Helena Kereta – članica Vijeća Gradske četvrti Gornja Dubrava
- Zvonko Rumenjak - potpredsjednik Vijeća Mjesnog odbor Jelkovec
- Stipe Jurić, Tomi Maslov - Gradski ured za mjesnu samoupravu, 
civilnu zaštitu i sigurnost, Područni odsjek Sesvete

Sjednicu Vijeća Gradske četvrti Sesvete otvara Stjepan Kezerić, predsjednik Vijeća, pozdravlja nazočne članove Vijeća Gradske četvrti Sesvete, sve radno nazočne, zahvaljuje na odazivu i konstatira da je prisutno 19 članova Vijeća. Dalje navodi da je članovima Vijeća e-poštom poslan zapisnik s 18. sjednice Vijeća. Upitao je imaju li primjedbi na zapisnik.

Nitko od članova Vijeća nije imao primjedbe na zapisnik.

Izvješće o glasanju prihvaćanja Zapisnika s 18. sjednice Vijeća priloženo je uz ovaj Zapisnik i njegov je sastavni dio.

Vijeće je s jednoglasno 19 glasova „za“, usvojilo zapisnik s 18. sjednice Vijeća.

Stjepan Kezerić je u pozivu na sjednicu predložio dnevni red sa deset točaka, kako slijedi:
	
1. Prijedlog zaključka o izmjeni Plana komunalnih aktivnosti Gradske četvrti Sesvete u 2022.
2. Prijedlog zaključka o prioritetima kapitalnih investicija na području Gradske četvrti Sesvete.
3. Prijedlog zaključka o raspolaganju k.č.br. 4248/1 k.o. Sesvete – davanje mišljenja
4. Prijedlog zaključka o zakupu neizgrađenog građevinskog zemljišta oznake k.č.br. 4055 i dr. k.o. Đurđekovec.
5. Prijedlog zaključka o prodaji k.č.br. 2555/456 i 2555/455 obje k.o. Sesvete Novo – davanje mišljenja.
6. Prijedlog zaključka o prodaji k.č.br. 2222/3 k.o. Sesvete Novo – davanje mišljenja.
7. Prijedlog zaključka o predlaganju kandidata za suce porotnike Općinskog suda u Novom Zagrebu.
8. Prijedlog zaključka o predlaganju kandidata za suce porotnike za mladež Županijskog suda u Zagrebu.
9. Prijedlog zaključka na zahtjev Marije Ilić za dostavu pitke vode cisternom – davanje mišljenja
10. Razno

Nadalje Stjepan Kezerić predlaže, uz obrazloženje za svaku točku zasebno, da se iz dnevnog reda izbace točke, odnosno odgodi donošenje odluke do iduće sjednice za sljedeće točke:

2.	Prijedlog zaključka o prioritetima kapitalnih investicija na području Gradske četvrti Sesvete, zbog toga što nisu pristigli prijedlozi stranačkih grupacija iz Vijeća. 
3.	Prijedlog zaključka o raspolaganju k.č.br. 4248/1 k.o. Sesvete Novo i dr. – davanje mišljenja, zbog toga što nije pristiglo očitovanje nadležnog gradskog ureda.
4.	Prijedlog zaključka o zakupu neizgrađenog građevinskog zemljišta oznake k.č.br. 4055 i dr. k.o. Đurđekovec, zbog toga što nije pristiglo očitovanje nadležnog gradskog ureda.
6.	Prijedlog zaključka o prodaji k.č.br. 2222/3 k.o. Sesvete Novo – davanje mišljenja, zbog toga što nije pristiglo očitovanje nadležnog vijeća mjesnog odbora.
7.	Prijedlog zaključka o predlaganju kandidata za suce porotnike Općinskog suda u Novom Zagrebu, zbog toga što nije pristigao prijedlog nijednog kandidata.
8.	Prijedlog zaključka o predlaganju kandidata za suce porotnike za mladež Županijskog suda u Zagrebu, zbog toga što nije pristigao prijedlog nijednog kandidata.

Stjepan Kezerić poziva vijećnike da glasaju o tome da li prihvaćaju izbacivanje navedenih točki dnevnog reda. 

Vijeće je jednoglasno s 19 glasova „za“, odlučilo da se, navedene točke izbace iz dnevnog reda sjednice.

Stjepan Kezerić obavještava vijećnike da je od strane članice Vijeća gđe Nives Curić kao prijedlog za uvrštenje u točku dnevnog reda sjednice pristigao „Prijedlog zaključka za nacrt prijedloga izmjena i dopuna GUP-a Sesveta“, nakon čega predsjednik otvara raspravu na prijedlog za uvrštenje u točku dnevnog reda.
Nives Curić u uvodnom obrazloženju prijedloga naglašava nadležnost predlaganja prostorno planske dokumentacije, dinamiku donošenja iste i važnost raspravljanja o prijedlogu izmjena i dopuna GUP-a na današnjoj sjednici Vijeća.
Stjepan Kezerić odgovara da je dobio uputu da se na sljedećoj sjednici Vijeća, u prvom mjesecu, raspravlja o izmjenama GUP-a Sesvete, a također naglašava da je procedura izmjene GUP-a složena i dugotrajna te da dio vijećnika nije stigao pregledati pristigle materijale  Prijedloga zaključka za nacrt prijedloga izmjena i dopuna GUP-a Sesveta. 
Zorica Gregurić protiv je prijedloga uvrštenja navedene točke u dnevni red sjednice Vijeća obzirom da u roku od dva dana nije stigla pregledati predložene materijale. 
Nives Curić odgovara da je predložena dokumentacija dostavljena u propisanom roku zajedno sa ostalom dokumentacijom za sjednicu, a naglašava i da su ostala vijeća gradskih četvrti sa područja Grada Zagreba donijele zaključke o izmjenama i dopunama GUP-a na svom području.
Željko Grbavac ne podržava prijedlog Nives Curić da se Prijedlog zaključka za nacrt prijedloga izmjena i dopuna GUP-a Sesveta uvrsti u dnevni red sjednice Vijeća. 
Vlado Marić ističe da su materijali dostavljeni od strane Nives Curić vrijedni pažnje i potrebno ih je razmotriti, a također predlaže da se o istom raspravi na sljedećoj sjednici u siječnju 2023.. 
Magdalena Kozarić Špoljarić ističe da se predloženi materijali nisu radili dva dana već nekoliko mjeseci i doneseni su u nadi da će i drugi članovi Vijeća predložiti svoje materijale vezano za predmetnu problematiku te da će se o istima raspravljati obzirom da su ostale gradske četvrti već donijele slične zaključke, a kao rok za dostavu zaključaka spominjao se kraj dvanaestog mjeseca tekuće godine.
Stjepan Kezerić obrazlaže da je bio određeni rok za predaju zaključaka svim vijećima gradskih četvrti na području Grada Zagreba do kraja dvanaestog mjeseca osim za Vijeće Gradske četvrti Sesvete. Stjepan Kezerić pojašnjava da Vijeće Gradske četvrti Sesvete donosi zaključak za izmjenu GUP-a Sesveta, a sve ostale gradske četvrti donose svoju odluku za izmjenu GUP-a Grada Zagreba. Nadalje prema informacijama kojim raspolaže Stjepan Kezerić najprije će se planirati izmjena GUP-a Grada Zagreba, a nakon toga izmjena GUP-a Sesveta. Kezerić dalje naglašava da bez obzira na navedeno Vijeće planira razmotriti sve pristigle prijedloge za izmjena i dopuna GUP-a Sesveta na svojoj sljedećoj sjednici u prvom mjesecu. 
U konstruktivnoj raspravi na temu prijedloga uvrštenja točke u dnevni red sjednice dalje su sudjelovali Matija Kralj, Vinko Batinić, Stjepan Kezerić, Nives Curić i Marko Brkić. 
Stjepan Kezerić zaključuje raspravu i daje na glasanje, prijedlog uvrštenja točke „Prijedlog zaključka za nacrt prijedloga izmjena i dopuna GUP-a Sesveta“ u dnevni red sjednice.

Vijeće je s 5 glasova „za“, 4 „suzdržana“ glasa i većinom od 10 glasova „protiv“ odbilo da se, Prijedlog zaključka za nacrt prijedloga izmjena i dopuna GUP-a Sesveta, uvrsti kao točka dnevnog reda sjednice.

Stjepan Kezerić nadalje predlaže da se u dnevni red uvrsti „Prijedlog zaključka na zahtjev Marije Virovec za dostavu pitke vode cisternom – davanje mišljenja“. Stjepan Kezerić obrazlaže da je po regulativi Vijeće nadležno za davanje mišljenja pri donošenju odluka o dostavi pitke vode mjesečno neophodne za osnovne životne potrebe. Stjepan Kezerić zaključuje raspravu i daje na glasanje, prijedlog uvrštenja točke „Prijedlog zaključka na zahtjev Marije Virovec za dostavu pitke vode cisternom – davanje mišljenja“, u dnevni red sjednice.  

Vijeće je jednoglasno s 19 glasova „za“ odlučilo da se kao točka u dnevni red sjednice uvrsti Prijedlog zaključka na zahtjev Marije Virovec za dostavu pitke vode cisternom – davanje mišljenja.

Predsjednik je potom iznio prijedlog dnevnog reda 19. sjednice Vijeća Gradske četvrti Sesvete i poziva članove Vijeća ako imaju kakve primjedbe ili prijedloge, da ih iznesu.

 DNEVNI RED :

1. Prijedlog zaključka o izmjeni Plana komunalnih aktivnosti Gradske četvrti Sesvete u 2022.
2. Prijedlog zaključka o prodaji k.č.br. 2555/456 i 2555/455 obje k.o. Sesvete Novo – davanje mišljenja
3. Prijedlog zaključka na zahtjev Marije Ilić za dostavu pitke vode cisternom – davanje mišljenja
4. Prijedlog zaključka na zahtjev Marije Virovec za dostavu pitke vode cisternom – davanje mišljenja
5. Razno

Stjepan Kezerić daje na glasanje, prijedlog dnevnog reda 19. sjednice Vijeća Gradske četvrti Sesvete.

Izvješće o glasanju prihvaćanja dnevnog reda 19. sjednice priloženo je uz ovaj Zapisnik i njegov je sastavni dio.

Vijeće je jednoglasno s 19 glasova „za“ prihvatilo Prijedlog dnevnog reda 19. sjednice Vijeća Gradske četvrti Sesvete.



/ Prelazi se na rad po dnevnom redu /



Ad 1) Prijedlog zaključka o izmjeni Plana komunalnih aktivnosti Gradske četvrti Sesvete u 2022.

Stjepan Kezerić navodi da je svima dostavljen prijedlog zaključka o izmjeni Plana komunalnih aktivnosti Gradske četvrti Sesvete u 2022. Nadalje Stjepan Kezerić obrazlaže da se izmjene Plana odnose uglavnom na neznatne novčane iznose koji su u skladu s pristiglim troškovnicima dostavljeni od strane izvođača radova Zagrebačkog holdinga d.o.o., podružnice Zagrebačke ceste i podružnice Zrinjevca. Potom je otvorio raspravu.
U konstruktivnoj raspravi oko pojedinih akcija iz Plana komunalnih aktivnosti Gradske četvrti Sesvete u 2022. sudjeluju Matija Kralj, Stipe Jurić i Stjepan Kezerić. 
Stjepan Kezerić zaključuje raspravu i daje na glasanje „Zaključak o izmjeni Plana komunalnih aktivnosti Gradske četvrti Sesvete u 2022.“

Izvješće o glasanju za 1. točku dnevnog reda priloženo je uz ovaj Zapisnik i njegov je sastavni dio.

Vijeće većinom s 10 glasova „za“, 1 „suzdržan“ glas i 8 glasova „protiv“  donosi 

Zaključak 
o izmjeni Plana komunalnih aktivnosti  Gradske četvrti Sesvete u 2022.

/ Zaključak se prilaže zapisniku sjednice/


Ad 2)	Prijedlog zaključka o prodaji k.č.br. 2555/456 i 2555/455 obje k.o. Sesvete Novo – davanje mišljenja

Stjepan Kezerić navodi da je Vijeće Gradske četvrti Sesvete je zaprimilo molbu za očitovanje o prodaji zemljišta na k.č.br. 2555/456 i 2555/455 obje k.o. Sesvete Novo, a koje je u vlasništvu Grada Zagreba. Stipe Jurić dalje obrazlaže da je od strane Vijeća Mjesnog odbora Novo Brestje dostavljeno negativnog mišljenja za prodaju navedenog zemljišta iz razloga što se na njima planira izgraditi park tj. igralište za vježbanje. 

/ Marko Brkić i Damir Grgić odlaze sa sjednice u 19:09/

U konstruktivnoj raspravi oko Prijedloga zaključka o prodaji k.č.br. 2555/456 i 2555/455 obje k.o. Sesvete Novo – davanje mišljenja sudjeluju Nives Curić, Stipe Jurić i Stjepan Kezerić. Stjepan Kezerić zaključuje raspravu i daje na glasanje Zaključak o davanju mišljenja o prodaji k.č.br. 2555/456 i 2555/455 obje k.o. Sesvete Novo kojim se očituje kako Vijeće Gradske četvrti nije  suglasno s prodajom naprijed navedenih zemljišta iz razloga što se na njima planira izgraditi park tj. igralište za vježbanje.

Izvješće o glasanju za 2. točku dnevnog reda priloženo je uz ovaj Zapisnik i njegov je sastavni dio.

Vijeće jednoglasno s 17 glasova „za“ donosi


Zaključak
o davanju mišljenja o prodaji k.č.br. 2555/456 i 2555/455 obje k.o. Sesvete Novo

/ Zaključak se prilaže zapisniku sjednice/


Ad 3)	Prijedlog zaključka na zahtjev Marije Ilić za dostavu pitke vode cisternom – davanje mišljenja

/ Matija Kralj odlazi sa sjednice u 19:11/

Stjepan Kezerić navodi da je na temelju prethodnog izvida terena od strane Vijeća Mjesnog odbora Šimunčevec, podnositelju zahtjeva za dovoz neophodne količine pitke vode, Vijeće Mjesnog odbora Šimunčevec dalo je pozitivno mišljenje o traženom. Potom je otvorio raspravu.
	Daljnje rasprave nije bilo, Stjepan Kezerić daje na glasanje Zaključak o davanju mišljenja na zahtjev Marije Ilić  za dostavu pitke vode cisternom. 


Izvješće o glasanju za 3. točku dnevnog reda priloženo je uz ovaj Zapisnik i njegov je sastavni dio.

Vijeće jednoglasno s 16 glasova „za“ donosi

Zaključak
o davanju mišljenja na zahtjev Marije Ilić  za dostavu pitke vode cisternom

/ Zaključak se prilaže zapisniku sjednice/


Ad 4)	Prijedlog zaključka na zahtjev Marije Virovec za dostavu pitke vode cisternom – davanje mišljenja

Stjepan Kezerić navodi da je na temelju prethodnog izvida terena od strane Vijeća Mjesnog odbora Moravče, podnositelju zahtjeva za dovoz neophodne količine pitke vode, Vijeće Mjesnog odbora Moravče dalo je pozitivno mišljenje o traženom. Potom je otvorio raspravu.
	Daljnje rasprave nije bilo, Stjepan Kezerić daje na glasanje Zaključak o davanju mišljenja na zahtjev Marije Virovec za dostavu pitke vode cisternom. 

Izvješće o glasanju za 4. točku dnevnog reda priloženo je uz ovaj Zapisnik i njegov je sastavni dio.

Vijeće jednoglasno s 16 glasova „za“ donosi


Zaključak
o davanju mišljenja na zahtjev Marije Virovec za dostavu pitke vode cisternom

/ Zaključak se prilaže zapisniku sjednice/


Ad 5) Razno
	
	Stjepan Kezerić otvorio je raspravu.

Željko Grbavac se interesira o tome da li su poduzete potrebne radnje vezano za organizaciju Adventa u Sesvetama. 

/ Željko Blažinović i Petar Bajan odlaze sa sjednice u 19:20/

Vladimir Marić ukazuje na činjenicu da je otvoreno željezničko stajalište u Sesvetskoj Sopnici, također ukazuje na zanemarenost željeznica u Sesvetama. Kako bi se određene stvari promijenile, mišljenja je da su potrebne izmjene statuta na način kojim bi se vijećima gradskih četvrti dala veća uloga u odlučivanju od postojeće jer se na ovaj način ne može značajnije pridonijeti kvaliteti života građana u Sesvetama. Marić također ukazuje na tromost postojećeg sustava, komunalnih poduzeća i ostalih službi te smatra da su iste pridonijele lošijoj realizaciji Plana komunalnih aktivnosti Gradske četvrti Sesvete u 2022. 
Stjepan Kezerić odgovara da je prema informacijama i sastancima koji su održani u HŽ-u bilo planirano i nekoliko godina ranije otvaranje stanice u Sesvetskoj Sopnici, a poslije i stanice u Sesvetskim Selima što do sada nije realizirano i zbog čega se svakako može kritizirati HŽ Infrastrukturu budući da je to jedan od njihovih projekata.
Nives Curić podsjeća na aktivnosti i radnje koje su planirane tijekom adventa u Sesvetama te kritizira nepoduzimanje potrebnih radnji i ne poticanja Muzeja Prigorja u Sesvete i Narodnog učilišta Sesvete da kao organizatori pošalju pismo namjere i organiziraju na parkiralištu kraj Trga Dragutina Domjanića određene aktivnosti povodom adventa u Sesvetama.
Stjepan Kezerić odgovara da je natječaj za organizaciju adventa u Sesvetama bio otvoren do šestog mjeseca ove godine i na isti se nitko nije prijavio. Stjepan Kezerić također napominje da je postupak organizacije adventa potrebno ranije planirati i da se već sada može planirati organizacija adventa za sljedeću godinu, a također Vijeće može planirati i određena sredstva za namjenu organizacije adventa u Sesvetama sljedeće godine. Stjepan Kezerić nadalje naglašava da je za korištenje prostora parkinga odnosno zabranu parkiranja na Trgu Dragutina Domjanića za vrijeme adventa sljedeće godine već sad potrebno poduzimati i planirati određene aktivnosti.
Damir Pigac predlaže da se ponovi dopis Zagrebačkom holdingu d.o.o. za uspostavu izdvojene poslovnice Zagrebačkog holdinga na način da se u dopisu preciznije navedu usluge koje bi ZG Holding pružao građanima u svojoj poslovnici u Sesvetama. Damir Pigac također predlaže da se uputi dopis Zagrebačkom holdingu d.o.o., Podružnici Čistoća, kojim će se tražiti uspostava evidencije podjele žutih vrećice za plastični otpad i podjela istih jednako na cijelom području Sesveta obzirom da je prema dosadašnjim informacijama dio građana Sesveta dobio vrećice, a dio građana nije. 

/ Mihaela Husić odlazi sa sjednice u 19:26/

	Vinko Batinić traži informacije vezano za realizaciju uređenja Cerske ulice i također se interesira za problematiku odlaganje otpada građana Modruške ulice, sa područja Mjesnog odbora Centar.
	Stjepan Kezerić odgovara da su poduzete potrebne radnje po pitanju proširenja Cerske ulice na određenim dionicama i da je to realizirano, a cjelokupno uređenje je planirano sredstvima kroz Program građenja komunalne infrastrukture na području Grada Zagreba u 2023. Nadalje Stjepan Kezerić naglašava da je Vijeće predložilo nadležnom gradskom uredu Cersku ulicu kao prvi prioritet za izgradnju na području Gradske četvrti Sesvete. Gradski ured za obnovu, izgradnju, prostorno uređenje, graditeljstvo, komunalne poslove i promet je Vijeću uputio nejasan dopis kojim obrazlaže zašto uređenje Cerske ulice nije uvršteno u njihov program građenja za 2023. Kezerić uskoro  planira sastanak sa pročelnikom nadležnog gradskog ureda g. Bilićem nakon čega će dati odgovor Vijeću o daljnjim aktivnostima vezano za uređenje Cerske ulice.
	Stjepan Kezerić odgovara vezano za problematiku odlaganja otpada u Mjesnom odboru Centar da će uskoro biti izabran novi predsjednik ili predsjednica mjesnog odbora nakon čega će se jednostavnije donositi odluke vezano za način i planiranje odvoza otpada.
Ivana Vladimira Petric ukazuje na problematiku zbrinjavanja otpada građana Modruške ulice zbog širine iste i činjenice da im se spremnici za otpad nalaze praktički ispod balkona. Navodi kako građani predlažu da se omogući odlaganje otpada na tzv. zelenom otoku u neposrednoj blizini Modruške ulice kod trgovine boje i lakova.

/ Katarina Petrović odlazi sa sjednice u 19:33/

Stjepan Kezerić odgovara da će se provjeriti vlasništvo predloženog zemljišta i planirati navedena lokacija za odlaganje otpada, a također očekuje angažman i razumijevanje građana da predlože određenu lokaciju za odlaganje otpada na površinama koje su njihovo vlasništvo.
Stipe Jurić nadalje objašnjava potrebu organiziranja komisijskog očevida i proceduru određivanja lokacije za postavu boksova za zbrinjavanje otpada.
Nives Curić se interesira o realizaciji aktivnosti postave klamerica iz sredstava Plana Komunalnih aktivnosti Gradske četvrti Sesvete u 2022. na Bjelovarskoj ulici, prema dostavljenim podacima iz Plana iste su realizirane, a uvidom na lokaciji iste nisu postavljene.
Stipe Jurić pojašnjava da su klamerice trebale biti postavljene početkom godine i da postoji mogućnost da su iste u međuvremenu uklonjene što će se provjeriti.
Nives Curić se također interesira o tome gdje su deponirane betonske kocke sa Trga Dragutina Domjanića i predlaže da se iste ukoliko je moguće postave u krugu Osnovne škole Sesvete. Stjepan Kezerić odgovara da će provjeriti kod investitora radova Gradskog ureda za obnovu, izgradnju, prostorno uređenje, graditeljstvo, komunalne poslove i promet i izvođača radova je li moguće betonske kocke iskoristiti u navedenu svrhu i pod kojim uvjetima, a također naglašava da je potrebno dostaviti zahtjev od ravnateljice Osnovne škole Sesvete da se betonske ploče postave na predloženu lokaciju.

/ Ivan Dokša odlazi sa sjednice u 19:44/

Stjepan Kezerić nadalje informira vijećnike o poduzetim radnjama vezano za odron dijela novoizgrađene šetnice uz Vuger potok. Tijekom izvida na lokaciji kojem su uz Stjepana Kezerića bili prisutni predstavnik Hrvatskih voda, službenica Gradskog ureda za mjesnu samoupravu, civilnu zaštitu i sigurnost, predstavnik glavnog izvođača radova, nadzorni inženjer i drugi  prisutni su bili mišljenja da je do odrona došlo zbog prirodne pojave slijevanja vode i slijeganja tla tijekom dužeg vremenskog perioda. Stjepan Kezerić dalje naglašava da su poduzete odgovarajuće mjere postave signalizirajući traka kojim je označen oštećeni dio šetnice te je zabranjeno daljnje korištenje iste dionice. Garancija za izvedene radove je pet godina, glavni izvođač radova bila je tvrtka Vodoprivreda d.o.o., a nakon provedbe daljnjih izvida utvrdit će se stvarni uzrok odrona. Ovisno o stvarnom uzroku odrona, mišljenju i zaključku vještaka Vijeće će planirati daljnje aktivnosti sanacije nastale štete.
Vinko Batinić u nastavku rasprave spominje zahtjev ravnateljice Dječjeg vrtića Sesvete na koji nije dobila odgovor. Stjepan Kezerić odgovara da će se traženo uvrstiti u izmjene  Plana  komunalnih aktivnosti Gradske četvrti Sesvete u 2023. sukladno mogućnostima.

/ Vinko Batinić odlazi sa sjednice u 19:55/

Željko Grbavac se interesira o planiranom uređenju u nogostupa u Sesvetskoj Sopnici na prilazu novoizgrađenom stajalištu HŽ-a  i aktivnostima vezanim za održavanje adventa u prostorima upravne zgrade bivše tvornice „Sljeme“. Stjepan Kezerić odgovara da je nogostup  u fazi projektiranja, a Nives Curić uz odobrenje Stjepana Kezerića odgovora da su nadležne službe tijekom izvida na lokaciji utvrdile da prostor ne zadovoljava potrebne sigurnosne uvjete te nije moguće dati rješenje za korištenje istog u traženu svrhu. Nives Curić dalje informira da će se prostori, upravne zgrade bivše tvornice „Sljeme“, dati na korištenje Muzeju Prigorja za smještaj njihovog fundusa budući da zgrada muzeja ide u obnovu. Nakon što Muzej Prigorja dobije na korištenje prostor potencijalno će se moći uz odgovarajuće mjere isti koristiti za razna događanja.

/ Željko Grbavac odlazi sa sjednice u 19:58/

U daljnjoj konstruktivnoj raspravi oko planiranja adventa sljedeće godine i planiranja zabrane parkiranja na Trgu Dragutina Domjanića sudjelovali su: Nives Curić, Stjepan Kezerić, Zorica Gregurić, Ivana Vladimira Petric i Ivan Krivačić.

Magdalena Kozarić Špoljarić informira članove Vijeća o svojim zapažanjima vezano za organizaciju i funkcioniranje Atletskog sportskog kluba Sesvete. Prema navodima Magdalene Kozarić Špoljarić klub ima odgovarajućih organizacijskih problema zbog kojih i vjerojatno nisu dobili potrebna odobrenja za članstvo u savezu, nadalje mišljenja je da se klub samostalno mora 
značajnije razviti kako bi mogao doseći očekivane rezultate. Stjepan Kezerić odgovara da gradska četvrt u klub nije uložila ništa isto tako naglašava da klub nosi naziv Sesvete, a atletska staza bila je planirana, u suradnji sa bivšim ravnateljem Gimnazije u Sesvetama, zbog potrebe da djeca ne putuju u druge dijelove grada na treninge.
	Daljnje rasprave nije bilo, te je Vijeće završilo s radom u 20:14.

KLASA: 024-08/22-002/329
URBROJ: 251-13-11-12/004-22-2
Sesvete, 22. prosinca 2022. 					               Predsjednik Vijeća
Zapisnik sastavio:							Gradske četvrti Sesvete

